GULF ดีด 4% ทะลุเป้า 45 บ. โบรกฯชี้งบ Q4 โตเด่น ส่วนแบ่งกำไร “อินทัช” หนุน
GULF วิ่ง 4% ราคาทะลุเป้า 45 บ. โบรกฯชี้กำไร Q4 โตเด่น จากการรับรู้ส่วนแบ่งกำไร “อินทัช” ราว 1.10 พันลบ. และการเริ่ม COD โครงการ GSRC#2 อีก 662.50 MW

30 ธ.ค. 2564

ผู้สื่อข่าวรายงานว่าวันนี้ (30 ธ.ค. 2564) ราคาหุ้นบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ณ เวลา 14:48 น. อยู่ที่ระดับ 45.75 บาท เพิ่มขึ้น 1.75 บาท หรือ 3.98% โดยทำจุดสูงสุดที่ 46.00 บาท และทำจุดต่ำสุดที่ 44.00 บาท ด้วยมูลค่าการซื้อขาย 2.14 พันล้านบาท

บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ (22 ธ.ค.2564) ว่า แนวโน้มกำไรไตรมาส 4/2564 จะเติบโตสูงจากงวดเดียวกันของปีก่อน จากการรับรู้ส่วนแบ่งกำไรจาก INTUCH ราว 1.10 พันล้านบาท และการเริ่ม COD โครงการ GSRC#2 อีก 662.50 MW อีกทั้งมีการพัฒนาการทางธุรกิจภายใต้กลุ่ม INTUCH ธุรกิจดิจิทัล และดีล M&amp;A ใหม่ๆ ซึ่งจะเป็นปัจจัยหนุนราคาหุ้น โดยล่าสุดเพิ่งจัดตั้ง บจ. กัลฟ์ อินโนวา เพื่อดำเนินธุรกิจโครงสร้างพื้นฐานด้านดิจิทัล รวมถึงร่วมลงทุนกับพันธมิตรเพื่อสร้าง Digital Platform แนะนำ “เก็งกำไร” 45 บาท